CELEX: C2006/022/09
Language: fi
Date: 2006-01-28 00:00:00
Title: Asia C-388/05: Euroopan yhteisöjen komission  24.10.2005  Italian tasavaltaa vastaan nostama kanne

28.1.2006   
            
            
               FI
            
            
               Euroopan unionin virallinen lehti
            
            
               C 22/5
            
         Euroopan yhteisöjen komission 24.10.2005 Italian tasavaltaa vastaan nostama kanne
   (Asia C-388/05)
   (2006/C 22/09)
   Oikeudenkäyntikieli: italia
   Euroopan yhteisöjen komissio on nostanut 24.10.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat A. Aresu ja D. Recchia.
   Kantaja vaatii, että yhteisöjen tuomioistuin
   
               —
            
            
               toteaa, että Italian tasavalta ei ole noudattanut luonnonvaraisten lintujen suojelusta 2 päivänä huhtikuuta annetun neuvoston direktiivin 79/409/ETY (1) 4 artiklan 4 kohdan mukaisia velvoitteitaan,
               
                           a)
                        
                        
                           ajanjaksolla ennen 28.12.1998, jolloin Valloni e steppe pedegarganiche — niminen erityissuojelualue vahvistettiin, koska se ei ollut toteuttanut asianmukaisia toimenpiteitä elinympäristön estääkseen pilaantumisen tai huonontumisen tai sellaiset lintujen kannalta haitalliset muutokset, joilla voi olla merkittäviä vaikutuksia nk. ”aluesopimuksen” ja siinä tarkoitettujen hankkeiden yhteydessä, koska ne olivat omiaan vaikuttamaan (IBA 89 –luettelossa olevassa 94 kohdassa tarkoitettuihin — Promontorio del Gargano) elinympäristöihin ja lajeihin ja koska ne ovat todellisuudessa aiheuttaneet elinympäristön huonontumisen sekä sellaisia edellä tarkoitetussa IBA:ssa esiintyvien lintujen kannalta haitallisia muutoksia;
                        
                     
                           b)
                        
                        
                           ajanjaksolla 28.12.1998 jälkeen, jolloin Valloni e steppe pedegarganiche — niminen erityissuojelualue vahvistettiin, koska se ei ole noudattanut luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (2) 6 artiklan 2, 3 ja 4 kohdan ja 7 artiklan mukaisia velvoitteitaan.
                        
                     
         
               —
            
            
               velvoittaa Italian tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Italian tasavalta ei ole noudattanut luonnonvaraisten lintujen suojelusta 2 päivänä huhtikuuta annetun neuvoston direktiivin 79/409/ETY 4 artiklan 4 kohdan mukaisia ja luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY 6 artiklan 2, 3 ja 4 kohdan ja 7 artiklan mukaisia velvoitteitaan, koska se ei ole toteuttanut asianmukaisia toimenpiteitä estääkseen elinympäristön pilaantumisen ja huonontumisen ja lintujen kannalta haitalliset muutokset, joilla voi olla merkittäviä vaikutuksia nk. ”aluesopimuksen” ja siihen liittyvien hankkeiden osalta erityissuojelualueeksi ”Valloni e steppe pedegarganiche” sittemmin vahvistetulla alueella.
   
      (1)  EYVL L 103, 25.4.1979, s. 1.
   
      (2)  EYVL L 206, 22.7.1992, s. 7.